Document ID: 31985R2589

KOMISSION ASETUS (ETY) N:o 2589/85,
annettu 13 päivänä syyskuuta 1985,
jäsenvaltioiden hedelmien ja vihannesten tuottajajärjestöille myöntämää tukea koskevista korvaushakemuksista annetun asetuksen (ETY) N:o 2264/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1332/84(2),
ottaa huomioon jäsenvaltioiden hedelmien ja vihannesten tuottajajärjestöille myöntämän tuen korvaamisesta 11 päivänä maaliskuuta 1969 annetun neuvoston asetuksen (ETY) N:o 449/69(3) ja erityisesti sen 7 artiklan 3 kohdan
sekä katsoo, että
neuvoston asetuksella (ETY) N:o 3284/83(4) muutettiin hedelmien ja vihannesten tuottajajärjestöille myönnettäviä tukia koskevaa tukijärjestelmää,
komission asetuksessa (ETY) N:o 850/80(5) tarkoitettuja lomakkeita olisi tämän vuoksi muutettava vastaamaan muutettuja säännöksiä, ja
tässä asetuksessa säädetyt toimenpiteet ovat Euroopan maatalouden ohjaus- ja tukirahastokomitean lausunnon mukaiset,
ON ANTANUT TÄMÄN ASETUKSEN:
Ainoa artikla
1 Korvataan komission asetuksen (ETY) N:o 2264/69(6) liitteet I ja II tämän asetuksen liitteillä I ja II.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä syyskuuta 1985.

Labels: 15
17
19
6